गौरैया बहुत ही नाजुक चिडिय़ा होती है तथा इसकी जन्म और मृत्यु दर दोनों ज्यादा होती है, लेकिन इसके अंडे को अगर छू लिया जाए तो वह उसकी देख-भाल बंद कर देती है। ऐसे में अंडे में पल रहा उसका बच्चा जन्म नहीं ले पाता और अंदर ही मर जाता है। यदि घरों का बचा अन्न कूड़ेदान में डालने के बजाय उसे खुली जगह पर रखा जाए तो यह गौरैया के खाने के काम आ सकता है। लॉन, बगीचे और गमलों में देशी पौधे लगाए जाने चाहिए, ताकि वह इनमें अपना घोंसला बना सके।